title: VYKONÁVACIE NARIADENIE KOMISIE (EÚ) …/... o podrobných pravidlách týkajúcich sa maximálneho limitu rezíduí, ktoré sa berú do úvahy na kontrolné účely pre potraviny vyrobené zo zvierat, ktoré boli liečené v EÚ podľa článku 11 smernice 2001/82/ES

text:
               VYKONÁVACIE NARIADENIE KOMISIE (EÚ) …/...

               z 21. 3. 2018

               o podrobných pravidlách týkajúcich sa maximálneho limitu rezíduí, ktoré sa berú do úvahy na kontrolné účely pre potraviny vyrobené zo zvierat, ktoré boli liečené v EÚ podľa článku 11 smernice 2001/82/ES

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004
                  1
               , a najmä jeho článok 23,

               keďže:

               (1)V nariadení (ES) č. 470/2009 sa stanovuje určenie maximálnych limitov rezíduí (ďalej len „MRL“) farmakologicky účinných látok určených na použitie v Únii vo veterinárnych liekoch podávaných zvieratám určeným na výrobu potravín a v biocídnych výrobkoch používaných pri chove hospodárskych zvierat.

               (2)V tabuľke 1 prílohy k nariadeniu Komisie (EÚ) č. 37/2010
                  2
                (ďalej len „tabuľka 1“) sa stanovujú farmakologicky účinné látky a ich klasifikácia, pokiaľ ide o MRL v potravinách živočíšneho pôvodu. V súvislosti s niektorými látkami sú stanovené rôzne MRL pre rôzne druhy alebo skupiny druhov a pre rôzne cieľové tkanivá uvedených druhov alebo skupín druhov.

               (3)V článku 11 smernice 2001/82/ES
                  3
                sa stanovujú pravidlá týkajúce sa liečby zvierat určených na výrobu potravín postihnutých chorobou, na ktorú nie je v členskom štáte povolený veterinárny liek. Najmä v odseku 2 uvedeného článku v spojení s článkom 29 nariadenia (ES) č. 470/2009 sa stanovuje, že takéto zvieratá sa môžu liečiť liekmi obsahujúcimi farmakologicky účinné látky, len ak sú tieto látky uvedené v tabuľke 1 v prílohe k nariadeniu (EÚ) č. 37/2010.

               (4)Od Komisie sa požaduje, aby prijala podrobné pravidlá týkajúce sa MRL, ktoré sa berú do úvahy na kontrolné účely pre potraviny vyrobené zo zvierat, ktoré boli liečené podľa článku 11 smernice 2001/82/ES. Je možné, že v tabuľke 1 v prílohe k nariadeniu Komisie (EÚ) č. 37/2010 nie sú uvedené žiadne MRL pre osobitné cieľové tkanivá druhov zvierat liečených v EÚ podľa článku 11 smernice 2001/82/ES. V záujme zabezpečenia vysokej úrovne ochrany spotrebiteľov sú potrebné osobitné pravidlá na základe ktorých sa určí, ktoré MRL sa uplatňujú v takýchto prípadoch. Pravidlá by mali brať do úvahy MRL stanovené podľa nariadenia (ES) č. 470/2009 pre rôzne druhy zvierat a rôzne cieľové tkanivá, pri ktorých sa na základe hodnotenia rizika preukázala ich bezpečnosť pre spotrebiteľov. Uplatňovanie existujúcich MRL na kombinácie tkanív-druhov, pre ktoré nebol stanovený žiadny MRL, spolu s uplatňovaním vhodných ochranných lehôt alebo štandardných minimálnych ochranných lehôt podľa článku 11 poskytuje dostatočné záruky z hľadiska bezpečnosti spotrebiteľov.

               (5)Na liečbu podľa článku 11 smernice 2001/82/ES sú na účely definície MRL pre rezíduá veterinárnych liekov v druhoch zvierat, ktoré nie sú uvedené v tabuľke 1, najvhodnejšou referenciou MRL stanovené v tabuľke 1 pre druhy, ktoré majú podobnú anatómiu a metabolizmus. Preto by druhy zvierat určené na výrobu potravín mali byť zoskupené a mala by sa určiť ich príbuznosť na základe rôznych vzájomných anatomických a metabolických vzťahov.

               (6)Prednostne sa berú do úvahy MRL uvedené v tabuľke 1 pre rovnaké cieľové tkanivo v príbuzných alebo príbuznejších druhoch a ako posledná možnosť najnižší MRL pre ktorékoľvek cieľové tkanivo v ktoromkoľvek druhu.

               (7)V prípade obmedzení vymedzených v tabuľke 1 týkajúcich sa uplatňovania MRL na určité použitia sa tieto obmedzenia vzťahujú aj na možné využitie pri iných druhoch zvierat a/alebo cieľových tkanivách.

               (8)Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

               Článok 1

               V tomto nariadení sa stanovuje maximálny limit rezíduí, ktorý sa berie do úvahy na kontrolné účely pre potraviny vyrobené zo zvierat, ktoré boli liečené v EÚ podľa článku 11 smernice 2001/82/ES.

               Článok 2

               1.Na účely tohto nariadenia sa zvieratá určené na výrobu potravín zoskupujú takto:

               a)prežúvavce;

               b)monogastrické cicavce;

               c)hydina a vtáky nadradu bežce;

               d)ryby;

               e)včely;

               f)kôrovce;

               g)mäkkýše.

               2.Na účely tohto nariadenia sa druhy zvierat považujú za navzájom „príbuzné“ alebo „príbuznejšie“ takto:

               a)druhy zvierat, ktoré podľa odseku 1 patria do tej istej skupiny, sa považujú za „príbuzné“ druhy;

               b)v rámci skupiny prežúvavcov sa druhy oviec a kôz považujú za „príbuznejšie“ so sebou navzájom než s druhmi hovädzieho dobytka a druhy hovädzieho dobytka sa považujú za „príbuznejšie“ so sebou navzájom než s druhmi oviec alebo kôz;

               c)zvieratá čeľade koňovité a králiky sa považujú za rovnako príbuzné monogastrickým cicavcom a prežúvavcom. Prežúvavce sa však nepovažujú za príbuzné zvieratám čeľade koňovité ani králikom.

               3.Na účely tohto nariadenia je rovnocennosť rôznych cieľových tkanív takáto:

               a)cieľové tkanivo „koža a tuk“ v prípade ošípaných a hydiny je rovnocenné s cieľovým tkanivom „tuk“ v iných druhoch zvierat, a naopak;

               b)cieľové tkanivo „koža a sval“ v prípade rýb je rovnocenné s cieľovým tkanivom „sval“ v iných druhoch zvierat, a naopak;

               c)jedlé časti kôrovcov a mäkkýšov sú rovnocenné s cieľovým tkanivom „sval“ v iných druhoch zvierat.

               Článok 3

               Pre farmakologicky účinné látky uvedené v tabuľke 1 prílohy k nariadeniu (EÚ) č. 37/2010 (ďalej len „tabuľka 1“), v prípade ktorých bol stanovený najmenej jeden MRL alebo dočasný MRL, sa MRL, ktorý sa má brať do úvahy na kontrolné účely pre cieľové tkanivo získané z druhov zvierat liečených v EÚ podľa článku 11 smernice 2001/82/ES (ďalej len „liečené druhy“), stanovuje takto:

               a)ak je v tabuľke 1 pre uvedené cieľové tkanivo stanovený aspoň jeden MRL v ktoromkoľvek druhu príbuznom liečenému druhu:

               1.na kontrolné účely sa berie do úvahy najnižší MRL zo všetkých MRL stanovených v tabuľke 1 pre uvedené cieľové tkanivo v druhoch príbuzných liečeným druhom;

               2.ak je však liečený druh uvedený v článku 2 ods. 2 písm. b) tohto nariadenia a v tabuľke 1 sú stanovené MRL pre uvedené cieľové tkanivo v druhoch, ktoré sú príbuznejšie liečeným druhom, MRL, ktorý sa berie do úvahy na kontrolné účely, je najnižší MRL stanovený pre uvedené cieľové tkanivo v týchto príbuznejších druhoch;

               b)ak písmeno a) nie je relevantné, na kontrolné účely sa berie do úvahy najnižší MRL zo všetkých MRL stanovených v tabuľke 1 pre uvedené cieľové tkanivo v druhoch, ktoré nie sú príbuzné liečeným druhom;

               c)ak sa na základe písmena a) ani na základe písmena b) nezíska MRL, ktorý sa má brať do úvahy na kontrolné účely, MRL, ktorý sa berie do úvahy na kontrolné účely je najnižší MRL zo všetkých MRL stanovených v tabuľke 1 pre iné cieľové tkanivá v akomkoľvek druhu zvierat;

               d)v prípade, že sú v tabuľke 1 uvedené obmedzenia týkajúce sa uplatňovania MRL na určité použitia, tieto obmedzenia sa uplatňujú aj v prípade, že sa berie do úvahy MRL podľa článku 3 ods. a), b) a c) na možné využitie pri iných druhoch zvierat a/alebo cieľových tkanivách.

               Článok 4

               Pre farmakologicky účinné látky uvedené v tabuľke 1 prílohy k nariadeniu (EÚ) č. 37/2010 pre ktoré sa MRL nevyžaduje, sa v súlade s článkom 14 ods. 5 nariadenia (ES) č. 470/2009 nevyžaduje MRL na kontrolné účely pre žiadne cieľové tkanivo z druhov zvierat liečených v EÚ podľa článku 11 smernice 2001/82/ES, a to za predpokladu, že sú splnené obmedzenia stanovené v tabuľke 1.

               Článok 5

               MRL v tabuľke 1 v prílohe k nariadeniu (EÚ) č. 37/2010 uplatniteľné v čase umiestňovania potravín živočíšneho pôvodu na trh sa uplatňujú na kontrolované výrobky.

               Článok 6

               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 21. 3. 2018

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 152, 16.6.2009, s. 11.

                     (2)

                        Nariadenie Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (Ú. v. EÚ L 15, 20.1.2010, s. 1).

                     (3)

                        Smernica Európskeho parlamentu a Rady 2001/82/ES zo 6. novembra 2001, ktorou sa ustanovuje Zákonník Spoločenstva o veterinárnych liekoch (Ú. v. ES L 311, 28.11.2001, s. 1).


title: VYKONÁVACIE NARIADENIE KOMISIE (EÚ) …/... o procedurálnych krokoch konzultačného postupu určovania statusu novej potraviny v súlade s nariadením Európskeho parlamentu a Rady (EÚ) 2015/2283 o nových potravinách

text:
               VYKONÁVACIE NARIADENIE KOMISIE (EÚ) …/...

               z 19. 3. 2018

               o procedurálnych krokoch konzultačného postupu určovania statusu novej potraviny v súlade s nariadením Európskeho parlamentu a Rady (EÚ) 2015/2283 o nových potravinách

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) 2015/2283 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001
                  1
               , a najmä na jeho článok 4,

               keďže:

               (1)V nariadení (EÚ) 2015/2283 sa stanovujú pravidlá umiestňovania nových potravín na trh v Únii a ich používania v Únii.

               (2)V článku 4 nariadenia (EÚ) 2015/2283 sa stanovujú základné zásady týkajúce sa postupu určovania statusu novej potraviny. V odseku 1 uvedeného článku sa vyžaduje, aby prevádzkovatelia potravinárskych podnikov overili, či potravina, ktorú zamýšľajú umiestniť na trh v Únii, patrí do rozsahu pôsobnosti uvedeného nariadenia.

               (3)Na účely určenia statusu novej potraviny v prípade konkrétnej potraviny by sa mala predložiť žiadosť o konzultáciu. Členské štáty by mali overiť platnosť takýchto žiadostí. Preto je potrebné stanoviť pravidlá pre postup overovania.

               (4)Mali by sa stanoviť pravidlá s cieľom zabezpečiť, aby sa v žiadosti o konzultáciu na účely určenia statusu novej potraviny uvádzali všetky informácie, ktoré členské štáty potrebujú na hodnotenie.

               (5)S cieľom zabezpečiť, aby boli prevádzkovatelia potravinárskych podnikov a verejnosť informovaní o statuse novej potraviny, mali by sa informácie týkajúce sa statusu novej potraviny zverejniť.

               (6)Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

               Článok 1
               Rozsah pôsobnosti a predmet úpravy

               Týmto nariadením sa stanovujú pravidlá vykonávania článku 4 nariadenia (EÚ) 2015/2283, pokiaľ ide o procedurálne kroky konzultačného postupu na účely určenia, či nová potravina patrí do rozsahu pôsobnosti uvedeného nariadenia.

               Článok 2
               Vymedzenie pojmov

               Okrem vymedzenia pojmov stanoveného v nariadení Európskeho parlamentu a Rady (ES) č. 178/2002
                  2
                a v nariadení (EÚ) 2015/2283 sa uplatňuje toto vymedzenie pojmov:

               a)„žiadosť o konzultáciu“ je žiadosť prevádzkovateľa potravinárskeho podniku o určenie statusu novej potraviny v prípade konkrétnej potraviny, adresovaná prijímajúcemu členskému štátu;

               b)„prijímajúci členský štát“ je členský štát, v ktorom prevádzkovateľ potravinárskeho podniku zamýšľa prvýkrát uviesť na trh konkrétnu potravinu.

               Článok 3
               Predloženie žiadosti o konzultáciu

               1.Prevádzkovateľ potravinárskeho podniku konzultuje s prijímajúcim členským štátom, ako sa stanovuje v článku 4 ods. 2 nariadenia (EÚ) 2015/2283, a to tak, že danému členskému štátu predloží žiadosť o konzultáciu.

               2.Ak prevádzkovateľ potravinárskeho podniku zamýšľa umiestniť potravinu na trh súčasne vo viacerých členských štátoch, žiadosť o konzultáciu predloží iba jednému z uvedených členských štátov.

               Článok 4
               Obsah a finálna podoba žiadosti o konzultáciu

               1.Žiadosť o konzultáciu sa musí prijímajúcemu členskému štátu zaslať elektronicky a musí pozostávať z týchto prvkov:

               a)sprievodný list;

               b)technický spis;

               c)podporná dokumentácia;

               d)vysvetľujúca poznámka, v ktorej sa objasňuje účel a význam predloženej dokumentácie.

               2.Sprievodný list uvedený v odseku 1 písm. a) sa musí vypracovať podľa vzoru uvedeného v prílohe I.

               3.Technický spis uvedený v odseku 1 písm. b) musí obsahovať informácie potrebné na to, aby prijímajúci členský štát mohol dospieť k záveru o statuse novej potraviny, pričom spis musí byť vypracovaný v súlade so vzorom uvedeným v prílohe II.

               4.Odchylne od odseku 3 žiadateľ nie je povinný poskytnúť všetky prvky uvedené v prílohe II, ak predložil overiteľné odôvodnenie absencie každého chýbajúceho prvku.

               Článok 5
               Postupy overovania platnosti žiadosti o konzultáciu

               1.Prijímajúci členský štát bezodkladne overí, či je žiadosť o konzultáciu v súlade s požiadavkami článku 4.

               2.Ak prevádzkovateľ potravinárskeho podniku nepredloží v žiadosti o konzultáciu dostatočné informácie, prijímajúci členský štát požiada prevádzkovateľa potravinárskeho podniku, aby poskytol doplňujúce informácie alebo vykonal príslušné aktualizácie žiadosti o konzultáciu, a to v lehote určenej prijímajúcim členským štátom.

               3.Žiadosť o konzultáciu sa považuje za neplatnú, ak:

               a)prevádzkovateľ potravinárskeho podniku neposkytne požadované dodatočné informácie alebo aktualizovanú žiadosť o konzultáciu v lehote stanovenej prijímajúcim členským štátom;

               b)predložené doplňujúce informácie nie sú postačujúce na vyvodenie záveru, že žiadosť o konzultáciu je platná.

               4.Prijímajúci členský štát rozhodne o platnosti žiadosti o konzultáciu a bezodkladne informuje prevádzkovateľa potravinárskeho podniku, ostatné členské štáty a Komisiu o svojom rozhodnutí. Ak prijímajúci členský štát považuje žiadosť o konzultáciu sa za neplatnú, uvedený záver zdôvodní.

               Článok 6
               Postupy hodnotenia platnej žiadosti o konzultáciu

               1.Prijímajúci členský štát dospeje k záveru o statuse novej potraviny v prípade konkrétnej potraviny do štyroch mesiacov odo dňa, keď rozhodol o platnosti žiadosti o konzultáciu.

               2.Ak prijímajúci členský štát zistí, že nedisponuje dostatočnými dôkazmi, aby v prípade konkrétnej potraviny rozhodol o statuse novej potraviny, môže prevádzkovateľa potravinárskeho podniku požiadať, aby poskytol doplňujúce informácie. Lehotu na uvedenú žiadosť určí spolu s prevádzkovateľom potravinárskeho podniku.

               Prijímajúci členský štát môže konzultovať s inými členskými štátmi a Komisiou.

               3.Bez toho, aby bol dotknutý odsek 4, žiadosťou o dodatočné informácie uvedenou v odseku 2 sa nesmie predĺžiť lehota uvedená v odseku 1.

               4.V riadne odôvodnených prípadoch môže prijímajúci členský štát predĺžiť lehotu uvedenú v odseku 1 maximálne o štyri mesiace. Prijímajúci členský štát informuje prevádzkovateľa potravinárskeho podniku, ostatné členské štáty a Komisiu o svojom rozhodnutí a poskytne odôvodnenie.

               5.Keď prijímajúci členský štát dospeje v prípade konkrétnej potraviny k záveru o statuse novej potraviny, bezodkladne informuje prevádzkovateľa potravinárskeho podniku, ostatné členské štáty a Komisiu o svojom rozhodnutí a poskytne odôvodnenie v súlade s článkom 7 tohto nariadenia.

               Článok 7
               Informácie o statuse novej potraviny a ich zverejnenie

               1.Oznámenie uvedené v článku 6 ods. 5 tohto nariadenia musí obsahovať:

               a)názov a opis príslušnej potraviny;

               b)vyhlásenie o tom, či je príslušná potravina nová, nie je nová alebo nie je nová iba vo výživových doplnkoch;

               c)dôvody na vyhlásenie uvedené v písmene b);

               d)ak ide o novú potravinu, najvhodnejšiu kategóriu potravín, do ktorej patrí v súlade s článkom 3 ods. 2 nariadenia (EÚ) 2015/2283.

               2.Komisia bezodkladne zverejní informácie o statuse novej potraviny na svojom webovom sídle.

               Článok 8
               Príslušné orgány členských štátov

               Členské štáty poskytnú Komisii kontaktné údaje o príslušných orgánoch v jednotlivých členských štátoch a kontaktných miestach určených na účely tohto nariadenia do 1. marca 2018.

               Komisia zverejní uvedené kontaktné údaje na svojom webovom sídle do 1. mája 2018.

               Článok 9
               Dôvernosť

               1.Prevádzkovatelia potravinárskych podnikov môžu požiadať prijímajúci členský štát, aby sa dohodli, že s určitými informáciami predloženými ako súčasť žiadosti o konzultáciu je potrebné zaobchádzať dôverne, ak by zverejnenie takýchto informácií mohlo poškodiť ich konkurenčné postavenie.

               2.Na účely odseku 1 prevádzkovatelia potravinárskych podnikov označia pre prijímajúci členský štát časti poskytnutých informácií, v súvislosti s ktorými si želajú dôverné zaobchádzanie, a poskytnú všetky potrebné údaje na podloženie svojej požiadavky na dôvernosť.

               3.Prijímajúci členský štát musí prevádzkovateľa potravinárskeho podniku informovať o svojich názoroch, pokiaľ ide o určenie častí, ktoré majú zostať dôverné.

               Dôvernosť však nemožno uplatňovať na tieto informácie:

               a)meno/názov a adresu žiadateľa;

               b)názov a opis príslušnej potraviny;

               c)súhrn štúdií predložených žiadateľom;

               d)v prípade potreby analytickú(-é) metódu(-y).

               4.V prípade konzultácie s inými členskými štátmi podľa článku 6 ods. 2 druhého pododseku musí prijímajúci členský štát Komisiu a členské štáty informovať o svojich názoroch na dôvernosť v žiadosti o konzultáciu.

               5.Po tom, ako bol informovaný podľa odseku 3, prevádzkovateľ potravinárskeho podniku môže stiahnuť svoju žiadosť o konzultáciu do troch týždňov, počas ktorých sa zachová dôvernosť poskytnutých informácií.

               6.Komisia a členské štáty prijmú potrebné opatrenia na zachovanie náležitej dôvernosti informácií, ktoré sa uvádzajú v odseku 3 a ktoré im boli doručené podľa tohto nariadenia, s výnimkou informácií, ktoré je potrebné zverejniť v záujme ochrany ľudského zdravia.

               7.Ak prevádzkovateľ potravinárskeho podniku stiahne alebo stiahol svoju žiadosť o konzultáciu v súlade s odsekom 5, Komisia ani členské štáty nesmú zverejniť informácie, v súvislosti s ktorými prevádzkovateľ potravinárskeho podniku požiadal o dôverné zaobchádzanie podľa odseku 1.

               8.Uplatňovanie odsekov 1 až 7 nemá vplyv na výmenu informácií medzi Komisiou a členskými štátmi potrebnú na posúdenie žiadostí o konzultáciu, ktoré boli predložené podľa tohto nariadenia.

               Článok 10
               Nadobudnutie účinnosti a uplatňovanie

               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 19. 3. 2018

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 327, 11.12.2015, s. 1.

                     (2)

                        Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).

    ---documentbreak---

               SK

               PRÍLOHA

               PRÍLOHA I

               VZOR SPRIEVODNÉHO LISTU K ŽIADOSTI O KONZULTÁCIU NA URČENIE STATUSU NOVEJ POTRAVINY

               Príslušný orgán členského štátu:

               Dátum: ________

               Vec: Žiadosť o konzultáciu na určenie statusu novej potraviny v prípade _____________
                  ___________________________________________________________________________

               Prevádzkovateľ potravinárskeho podniku (prevádzkovatelia potravinárskych podnikov)/konzultujúca strana:

               Spoločnosť: __________________________________________________________________

               Adresa: ____________________________________________________________________

               Telefón:__________________________________________________________________

               E-mail: _____________________________________________________________________

               Kontaktná osoba: ______________________________________________________________

               predkladá(-ajú) túto žiadosť o konzultáciu na účely určenia statusu novej potraviny v prípade ___________________________________________________________________________

               S pozdravom

               Podpis ____________________________________

               Prílohy:

               technický spis,

               dokumenty na podporu žiadosti o konzultáciu,

               vysvetľujúca poznámka.

               PRÍLOHA II

               VZOR TECHNICKÉHO SPISU

               Prepojenie rôznych informácií sa vysvetľuje vo vysvetľujúcej poznámke. Týka sa to najmä dôkazov predložených na podporu výraznej miery ľudskej spotreby v Únii pred 15. májom 1997, v súvislosti s ktorou sa musia zvážiť dokumenty z rôznych zdrojov, aby bolo možné dospieť k záveru.

               Ak sú na určenie statusu novej potraviny relevantné iba časti dokumentov, tieto časti sa zvýraznia.

               Oddiel 1 je nutné vyplniť v prípade všetkých potravín.

               V prípade extraktov sa musí okrem oddielu 1 vyplniť aj oddiel 2.

               V prípade potravín, ktoré vznikli výrobným procesom, ktorý sa pred 15. májom 1997 vo výrobe potravín v Únii nepoužíval, sa musí vyplniť oddiel 1 (body 1 až 3 a bod 7) a oddiel 3.

               Oddiel 1: Všetky potraviny (v prípade potravín, ktoré vznikli výrobným procesom, ktorý sa pred 15. májom 1997 vo výrobe potravín v Únii nepoužíval, vyplniť iba body 1 až 3 a bod 7)

                        1.
                              Opis potraviny

                        1.1
                              Názov potraviny

                        1.2
                              Podrobný opis potraviny vrátane informácií o tom, či potravina pozostáva z umelo vyrobených nanomateriálov, ako sa uvádza v článku 3 ods. 2 písm. a) bode viii) a ix) nariadenia (EÚ) 2015/2283

                        1.3
                              Navrhovaná kategória novej potraviny podľa článku 3 ods. 2 písm. a) nariadenia (EÚ) 2015/2283 (v relevantnom prípade)

                        2.
                              Ďalšia charakterizácia potraviny a/alebo zdroja potraviny (v prípade potreby)

                        A.
                              Organizmy (mikroorganizmy, huby, riasy, rastliny, zvieratá)

                        2.1
                              Taxonomický názov (úplný latinský názov s menom autora)

                        2.2
                              Synonymá, iné názvy (v relevantnom prípade)

                        2.3
                              Špecifikácia časti organizmu, na ktorú sa vzťahuje použitie na ľudskú spotrebu pred 15. májom 1997 v Únii (v relevantnom prípade)

                        2.4
                              Špecifikácia čistoty/koncentrácie

                        B.
                              Chemické látky

                        2.5
                              Číslo(-a) CAS [ak bolo(-i) pridelené]

                        2.6
                              Chemický(-é) názov(-vy) podľa pravidiel názvoslovia IUPAC

                        2.7
                              Synonymá, obchodný názov, bežný názov (v relevantnom prípade)

                        2.8
                              Molekulárny a štrukturálny vzorec

                        2.9
                              Špecifikácia čistoty/koncentrácie

                        3.
                              Podmienky použitia

                        3.1
                              Aké je zamýšľané použitie potraviny?

                        3.2
                              Druh výrobku(-ov), v ktorom(-ých) sa má potravina použiť

                        3.3
                              Zamýšľané množstvo/koncentrácia (alebo rozsah) vo výrobku(-och), v ktorom(-ých) sa má potravina použiť

                        4.
                              Výrobný proces

                        4.1
                              Opis výrobného procesu. Zahrňte vývojový diagram opisujúci výrobný proces.

                        5.
                              História ľudskej spotreby potraviny v Únii pred 15. májom 1997

                        5.1
                              V akej miere sa potravina v nezanedbateľnom množstve konzumovala v celej Únii pred 15. májom 1997? Musia sa poskytnúť údaje.

                        5.2
                              V akej miere sa potravina v nezanedbateľnom množstve konzumovala v jednom členskom štáte pred 15. májom 1997? Musia sa poskytnúť údaje.

                        5.3
                              Konzumovala sa potravina pred 15. májom 1997 v Únii iba na regionálnej úrovni/v malom miestnom rozsahu? Musia sa poskytnúť údaje.

                        5.4
                              Bola potravina dostupná v Únii pred 15. májom 1997 ako zložka určená pre konkrétnu cieľovú populáciu (napr. potravina na osobitné lekárske účely)? Musia sa poskytnúť údaje.

                        6.
                              Konzultácie o dostupnosti v Únii

                        Ak si prevádzkovatelia potravinárskych podnikov nie sú istí, či informácie, ktoré majú k dispozícii, postačujú na preukázanie skutočnosti, že príslušná potravina sa pred 15. májom 1997 používala v Únii v nezanedbateľnom množstve na ľudskú spotrebu, môžu sa poradiť s inými prevádzkovateľmi potravinárskych podnikov alebo združeniami prevádzkovateľov potravinárskych podnikov s cieľom zhromaždiť dostatočné informácie.

                        6.1
                              Konzultovalo sa s inými prevádzkovateľmi potravinárskych podnikov alebo združeniami prevádzkovateľov potravinárskych podnikov? Musia sa poskytnúť údaje.

                        6.2
                              Je príslušná potravina v súčasnosti dostupná na trhu v Únii? Musia sa poskytnúť údaje.

                        7.
                              Doplňujúce informácie

                        7.1
                              Existujú nejaké informácie o tom, že príslušný výrobok sa používa v Únii ako liek v súlade so smernicou 2001/83/ES
                           1
                        ?

                        7.2
                              Existujú nejaké ďalšie informácie, ktoré by mohli byť nápomocné pri určovaní statusu novej potraviny? Musia sa predložiť akékoľvek relevantné informácie, aj keď o ne nebolo výslovne požiadané.

               Oddiel 2: Extrakty

                        8.
                              Extrakty

                        8.1
                              Akékoľvek ďalšie údaje o zdrojovom materiáli extraktu, ak sa neuvádzajú v oddiele 1. Musia sa poskytnúť údaje.

                        8.2
                              Špecifikácia extraktu: musia sa poskytnúť údaje.

                        8.3
                              Ak sa extrakt získava z potravinového zdroja, bude príjem akýchkoľvek jeho zložiek v potravine vyšší než príjem týchto zložiek v potravinovom zdroji? Musia sa poskytnúť údaje.

               Oddiel 3: Potraviny vzniknuté výrobným procesom, ktorý sa v Únii pred 15. májom 1997 nepoužíval

                        9.
                              Výrobný proces

                        9.1
                              Podrobný opis výrobného procesu. Zahrňte vývojový diagram opisujúci výrobný proces.

                        9.2
                              Ovplyvňuje štruktúra alebo zloženie potraviny – vzhľadom na proces, ktorým bola potravina pripravená – jej výživovú hodnotu, metabolizmus alebo množstvo nežiaducich látok?

                        Musia sa poskytnúť údaje.

                        9.3
                              Je potravina vyrobená zo zdroja, ktorý nie je bežne konzumovaný ako súčasť stravy? Musia sa poskytnúť údaje.

                     (1)

                        Smernica Európskeho parlamentu a Rady 2001/83/ES zo 6. novembra 2001, ktorou sa ustanovuje zákonník Spoločenstva o humánnych liekoch (Ú. v. ES L 311, 28.11.2001, s. 67).


title: VYKONÁVACIE NARIADENIE KOMISIE (EÚ) …/... ktorým sa stanovujú pravidlá uplatňovania smernice Európskeho parlamentu a Rady (EÚ) 2016/1148, pokiaľ ide o bližšiu špecifikáciu prvkov, ktoré musia poskytovatelia digitálnych služieb zohľadňovať pri riadení rizík v oblasti bezpečnosti sietí a informačných systémov, a parametrov na posudzovanie toho, či má incident závažný vplyv

text:
               VYKONÁVACIE NARIADENIE KOMISIE (EÚ) …/...

               z 30. 1. 2018,

               ktorým sa stanovujú pravidlá uplatňovania smernice Európskeho parlamentu a Rady (EÚ) 2016/1148, pokiaľ ide o bližšiu špecifikáciu prvkov, ktoré musia poskytovatelia digitálnych služieb zohľadňovať pri riadení rizík v oblasti bezpečnosti sietí a informačných systémov, a parametrov na posudzovanie toho, či má incident závažný vplyv

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady (EÚ) 2016/1148 zo 6. júla 2016 o opatreniach na zabezpečenie vysokej spoločnej úrovne bezpečnosti sietí a informačných systémov v Únii
                  1
               , a najmä na jej článok 16 ods. 8,

               keďže:

               (1)V súlade so smernicou (EÚ) 2016/1148 majú poskytovatelia digitálnych služieb právo slobodne prijímať technické a organizačné opatrenia, ktoré považujú za vhodné a primerané na riadenie rizík v oblasti bezpečnosti ich sietí a informačných systémov, pokiaľ takéto opatrenia zabezpečujú primeranú úroveň bezpečnosti a zohľadňujú prvky stanovené v uvedenej smernici.

               (2)Pri určovaní vhodných a primeraných technických a organizačných opatrení by poskytovateľ digitálnych služieb mal pristupovať k bezpečnosti informácií systematicky a využívať pritom prístup založený na posúdení rizík.

               (3)V záujme zaistenia bezpečnosti systémov a zariadení by poskytovatelia digitálnych služieb mali vykonávať postupy posudzovania a analýzy. Tieto činnosti by sa mali týkať systematického riadenia sietí a informačných systémov, fyzickej a environmentálnej bezpečnosti, bezpečnosti dodávok a kontrol prístupu.

               (4)Pri vykonávaní analýzy rizík v rámci systematického riadenia sietí a informačných systémov by poskytovatelia digitálnych služieb mali byť podnecovaní k tomu, aby identifikovali špecifické riziká a kvantifikovali ich význam napríklad tým, že identifikujú hrozby pre kľúčové aktíva a ich prípadný vplyv na operácie, a pritom stanovia spôsob, ako uvedené hrozby čo najlepšie zmierňovať na základe súčasných kapacít a požiadaviek na zdroje.

               (5)Politiky v oblasti ľudských zdrojov by sa mohli zamerať na riadenie zručností vrátane aspektov súvisiacich s rozvojom zručností v oblasti bezpečnosti a so zvyšovaním informovanosti. Pri rozhodovaní o primeranom súbore politík v oblasti bezpečnosti prevádzky by poskytovatelia digitálnych služieb mali byť podnecovaní k tomu, aby zohľadňovali aspekty riadenia zmeny, riadenia zraniteľnosti, formalizácie prevádzkových a administratívnych postupov a mapovania systémov.

               (6)V rámci politík v oblasti bezpečnostnej štruktúry by mohlo dôjsť najmä k oddeleniu sietí a systémov a mohli by zahŕňať osobitné bezpečnostné opatrenia pre kľúčové operácie, akými sú napr. administratívne operácie. Oddelenie sietí a systémov by poskytovateľovi digitálnych služieb umožnilo rozlišovať medzi prvkami, ako sú toky údajov a počítačové zdroje, ktoré patria klientovi, skupine klientov, poskytovateľovi digitálnych služieb alebo tretím stranám.

               (7)Opatreniami prijatými so zreteľom na fyzickú a environmentálnu bezpečnosť by sa mali zabezpečiť siete a informačné systémy organizácie proti škodám spôsobeným incidentmi, ako sú napríklad, krádež, požiar, povodeň alebo iné poveternostné vplyvy, ako aj zlyhania telekomunikácií alebo výpadky elektrického prúdu.

               (8)Bezpečnosť dodávok, ako napríklad elektrickej energie, pohonných hmôt alebo chladenia, by mohla zahŕňať bezpečnosť dodávateľského reťazca, v ktorej je začlenená najmä bezpečnosť vonkajších dodávateľov a subdodávateľov a ich riadenie. Vysledovateľnosťou kľúčových dodávok sa rozumie schopnosť poskytovateľa digitálnych služieb identifikovať a zaznamenávať zdroje takýchto dodávok.

               (9)Medzi používateľov digitálnych služieb by mali patriť fyzické a právnické osoby, ktoré sú zákazníkmi alebo predplatiteľmi na online trhu alebo využívajú služby cloud computingu, alebo ktoré navštívili webové sídlo internetového vyhľadávača na účely vyhľadávania pomocou kľúčových slov.

               (10)Pri vymedzovaní závažnosti vplyvu incidentu by sa prípady stanovené v tomto nariadení mali považovať za neúplný zoznam závažných incidentov. Bolo by vhodné využiť poznatky získané pri vykonávaní tohto nariadenia a z práce skupiny pre spoluprácu, pokiaľ ide o zbieranie informácií o najlepších postupoch v súvislosti s rizikami a incidentmi a diskutovanie o spôsoboch informovania o oznámených incidentoch, ako sa uvádza v článku 11 ods. 3 písm. i) a m) smernice (EÚ) 2016/1148. Výsledkom by mohli byť komplexné pokyny o kvantitatívnych prahových hodnotách parametrov na oznamovanie incidentov, ktoré by mohli viesť k aktivácii povinnosti poskytovateľov digitálnych služieb oznamovať incidenty podľa článku 16 ods. 3 smernice (EÚ) 2016/1148. Komisia by v prípade potreby mohla takisto zvážiť preskúmanie prahových hodnôt, ktoré sú v súčasnosti stanovené v tomto nariadení.

               (11)Aby príslušné orgány mohli byť informované o potenciálnych nových rizikách, mali by byť poskytovatelia digitálnych služieb podnecovaní k tomu, aby dobrovoľne informovali o akomkoľvek incidente, ktorého charakteristiky im neboli predtým známe, ako napr. nové spôsoby zneužitia, vektory útoku alebo aktér hrozby, zraniteľnosti a nebezpečenstvá.

               (12)Toto nariadenie by sa malo uplatňovať odo dňa nasledujúceho po dni, ktorým uplynie lehota na transpozíciu smernice (EÚ) 2016/1148.

               (13)Opatrenia stanovené v tomto nariadení sú v súlade so stanoviskom Výboru pre bezpečnosť sietí a informačných systémov uvedeného v článku 22 smernice (EÚ) 2016/1148,

               PRIJALA TOTO NARIADENIE:

               Článok 1

               Predmet úpravy

               Týmto nariadením sa bližšie špecifikujú prvky, ktoré musia poskytovatelia digitálnych služieb zohľadňovať pri identifikovaní a prijímaní opatrení na účely zaistenia úrovne bezpečnosti sietí a informačných systémov, ktoré využívajú pri poskytovaní služieb uvedených v prílohe III k smernici (EÚ) 2016/1148, a parametre, ktoré sa majú zohľadňovať pri posudzovaní toho, či incident má závažný vplyv na poskytovanie uvedených služieb.

               Článok 2

               Bezpečnostné prvky

               1. Bezpečnosťou systémov a zariadení podľa článku 16 ods. 1 písm. a) smernice (EÚ) 2016/1148 sa rozumie bezpečnosť sietí a informačných systémov a ich fyzického prostredia a zahŕňa tieto prvky:

               a)systematické riadenie sietí a informačných systémov, t. j. mapovanie informačných systémov a vytvorenie súboru vhodných politík v oblasti riadenia bezpečnosti informácií vrátane analýzy rizík, ľudských zdrojov, bezpečnosti operácií, bezpečnostnej štruktúry, bezpečného riadenia životného cyklu údajov a systémov a v prípade potreby šifrovania a jeho riadenia.

               b)
                  fyzickú a environmentálnu bezpečnosť, t. j. dostupnosť súboru opatrení na ochranu bezpečnosti sietí a informačných systémov poskytovateľov digitálnych služieb pred poškodením na základe prístupu založeného na posúdení všetkých rizík, v rámci ktorého sa zohľadňuje napríklad zlyhanie systému, zlyhanie ľudského faktora, zlomyseľné konanie alebo prírodné javy;

               c)bezpečnosť dodávok, t. j. vytvorenie a udržiavanie príslušných politík na účely zabezpečenia dostupnosti a v prípade potreby vysledovateľnosti kľúčových dodávok používaných pri poskytovaní služieb;

               d)kontroly prístupu k sieťam a informačným systémom, t. j. dostupnosť súboru opatrení na zabezpečenie toho, aby bol fyzický a logický prístup k sieťam a informačným systémom vrátane administratívnej bezpečnosti sietí a informačných systémov povolený a obmedzený na základe obchodných a bezpečnostných požiadaviek.

               2. Pokiaľ ide o riešenie incidentov podľa článku 16 ods. 1 písm. b) smernice (EÚ) 2016/1148, opatrenia prijaté poskytovateľmi digitálnych služieb zahŕňajú:

               a)udržiavanie a testovanie procesov a postupov odhaľovania incidentov na účely včasného a náležitého informovania o výskyte anomálií;

               b)postupy a politiky týkajúce sa oznamovania incidentov a identifikácie nedostatkov a slabých stránok a v ich informačných systémoch;

               c)reakciu v súlade so zavedenými postupmi a podávanie správ o výsledkoch prijatých opatrení;

               d)posúdenie závažnosti incidentu, zdokumentovanie poznatkov z analýzy incidentu a zhromaždenie príslušných informácií, ktoré môžu slúžiť ako dôkazy a podklady pri procese neustáleho zlepšovania.

               3. Riadenie kontinuity činnosti podľa článku 16 ods. 1 písm. c) smernice (EÚ) 2016/1148 predstavuje schopnosť organizácie udržiavať alebo v prípade potreby obnovovať poskytovanie služieb na prijateľnej a vopred určenej úrovni po rušivom incidente a zahŕňa:

               a)vypracovanie a používanie pohotovostných plánov založených na analýze vplyvu na podnikateľskú činnosť na zabezpečenie kontinuity služieb poskytovaných poskytovateľmi digitálnych služieb, ktoré sa musia pravidelne vyhodnocovať a testovať napríklad prostredníctvom cvičení;

               b)spôsobilosť obnoviť prevádzku po núdzovej udalosti, ktorá sa musí pravidelne vyhodnocovať a testovať napríklad prostredníctvom cvičení.

               4. Monitorovanie, audit a skúšanie podľa článku 16 ods. 1 písm. d) smernice (EÚ) 2016/1148 zahŕňajú vytvorenie a udržiavanie politík týkajúcich sa:

               a)vykonávania plánovanej postupnosti pozorovaní alebo meraní na posúdenie toho, či siete a informačné systémy fungujú tak, ako sa plánovalo;

               b)inšpekcií a overení na účely kontroly toho, či sa dodržiavajú normy alebo súbory pokynov, či sú záznamy presné a či sa plnia ciele v oblasti účinnosti a účelnosti;

               c)procesu zameraného na odhaľovanie nedostatkov bezpečnostných mechanizmov siete a informačného systému, ktoré chránia údaje a udržiavajú funkčnosť tak, ako sa plánovalo. Tento proces zahŕňa technické postupy a zamestnancov zapojených do toku prevádzky.

               5. Medzinárodné normy podľa článku 16 ods. 1 písm. e) smernice (EÚ) 2016/1148 predstavujú normy prijaté medzinárodným normalizačným orgánom, ako sa stanovuje v článku 2 ods. 1 písm. a) nariadenia Európskeho parlamentu a Rady (EÚ) č. 1025/2012
                  2
               . Podľa článku 19 smernice (EÚ) 2016/1148 sa môžu použiť európske alebo medzinárodne uznávané normy a špecifikácie, ktoré sú relevantné pre bezpečnosť sietí a informačných systémov, vrátane existujúcich vnútroštátnych noriem.

               6. Poskytovatelia digitálnych služieb zabezpečujú, že majú k dispozícii dostatočnú dokumentáciu, ktorá príslušnému orgánu umožní overiť súlad s bezpečnostnými prvkami uvedenými v odsekoch 1, 2, 3, 4 a 5.

               Článok 3

               Parametre, ktoré sa majú zohľadňovať pri posudzovaní toho, či má incident závažný vplyv

               1. Vzhľadom na počet používateľov postihnutých incidentom, najmä používateľov využívajúcich danú službu na účely poskytovania vlastných služieb podľa článku 16 ods. 4 písm. a) smernice (EÚ) 2016/1148, poskytovateľ digitálnych služieb musí byť schopný odhadnúť jeden z týchto údajov:

               a)počet fyzických a právnických osôb postihnutých incidentom, s ktorými uzavrel zmluvu o poskytovaní služby, alebo

               b)počet postihnutých používateľov, ktorí službu použili, a to najmä na základe predchádzajúcich údajov o prevádzke.

               2. Dĺžkou trvania incidentu podľa článku 16 ods. 4 písm. b) sa rozumie obdobie od narušenia riadneho poskytovania služby z hľadiska dostupnosti, pravosti, integrity alebo dôvernosti až po obnovenie poskytovania služby.

               3. Pokiaľ ide o geografický rozsah oblasti postihnutej incidentom podľa článku 16 ods. 4 písm. c) smernice (EÚ) 2016/1148, poskytovateľ digitálnych služieb musí byť schopný určiť, či incident má vplyv na poskytovanie jeho služieb v určitých členských štátoch.

               4. Stupeň narušenia fungovania služby podľa článku 16 ods. 4 písm. d) smernice (EÚ) 2016/1148 sa meria na základe jednej alebo viacerých týchto charakteristík, ktoré boli narušené incidentom: dostupnosť, pravosť, integrita alebo dôvernosť údajov alebo súvisiacich služieb.

               5. Pokiaľ ide o rozsah vplyvu na hospodárske a spoločenské činnosti podľa článku 16 ods. 4 písm. e) smernice (EÚ) 2016/1148, poskytovateľa digitálnych služieb musí byť schopný posúdiť na základe údajov, ako je napríklad povaha jeho zmluvných vzťahov so zákazníkom alebo v prípade potreby potenciálny počet postihnutých používateľov, či incident spôsobil používateľom závažné materiálne alebo nemateriálne škody, napr. v súvislosti so zdravím, bezpečnosťou alebo poškodením majetku.

               6. Na účely odsekov 1, 2, 3, 4 a 5 sa nevyžaduje, aby poskytovatelia digitálnych služieb zhromažďovali ďalšie informácie, ku ktorým nemajú prístup.

               Článok 4

               Závažný vplyv incidentu

               1. Za incident, ktorý má závažný vplyv, sa považuje incident, pri ktorom nastala aspoň jedna z týchto situácií:

               a)služba poskytovaná poskytovateľom digitálnych služieb bola nedostupná v rozsahu väčšom než 5 000 000 používateľských hodín, pričom pojem používateľská hodina sa týka počtu postihnutých používateľov v Únii počas šesťdesiatich minút;

               b)incident viedol k strate integrity, pravosti alebo dôvernosti uchovávaných, zasielaných alebo spracovávaných údajov alebo súvisiacich služieb ponúkaných alebo prístupných prostredníctvom siete alebo informačného systému poskytovateľa digitálnych služieb, čo malo vplyv na viac ako 100 000 používateľov v Únii;

               c)incident viedol k vzniku rizika pre verejný poriadok či verejnú bezpečnosť alebo k strate života;

               d)incident viedol k vzniku materiálnej škody v prípade aspoň jedného používateľa v Únii, pričom škoda spôsobená tomuto používateľovi presahuje 1 000 000 EUR.

               2. Na základe najlepších postupov zhromaždených skupinou pre spoluprácu pri výkone jej úloh podľa článku 11 ods. 3 smernice (EÚ) 2016/1148 a na základe diskusií podľa článku 11 ods. 3 písm. m) uvedenej smernice Komisia môže preskúmať prahové hodnoty stanovené v odseku 1.

               Článok 5

               Nadobudnutie účinnosti

               1.Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

               2.Uplatňuje sa od 10. mája 2018.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 30. 1. 2018

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 194, 19.7.2016, s. 1.

                     (2)

                        Nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (Ú. v. EÚ L 316, 14.11.2012, s. 12).


title: Vykonávacie nariadenie Komisie (EÚ) 2018/1586 z 22. októbra 2018, ktorým sa stanovuje výnimka z nariadenia Rady (ES) č. 1967/2006, pokiaľ ide o minimálnu vzdialenosť od pobrežia, minimálnu hĺbku mora a zákaz loviť nad chránenými biotopmi v prípade rybolovu pobrežnými záťahovými sieťami v pobrežných vodách Chorvátska

text:
                  23.10.2018

                  SK

                  Úradný vestník Európskej únie

                  L 264/16

         VYKONÁVACIE NARIADENIE KOMISIE (EÚ) 2018/1586
         z 22. októbra 2018,
         ktorým sa stanovuje výnimka z nariadenia Rady (ES) č. 1967/2006, pokiaľ ide o minimálnu vzdialenosť od pobrežia, minimálnu hĺbku mora a zákaz loviť nad chránenými biotopmi v prípade rybolovu pobrežnými záťahovými sieťami v pobrežných vodách Chorvátska
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1967/2006 z 21. decembra 2006 o riadiacich opatreniach pre trvalo udržateľné využívanie zdrojov rybného hospodárstva v Stredozemnom mori (1), a najmä na jeho článok 4 ods. 5 a článok 13 ods. 5 a 10,
         keďže:

                     (1)

                     V článku 4 ods. 1 nariadenia (ES) č. 1967/2006 sa zakazuje lov vlečnými sieťami, dredžami, vakovými sieťami, záťahovými sieťami ovládanými z lode, pobrežnými záťahovými sieťami alebo podobnými sieťami nad dnom zarasteným morskou trávou, najmä druhom Posidonia oceanica alebo inými morskými fanerogamami.

                     (2)

                     Komisia môže na žiadosť členského štátu povoliť výnimku z článku 4 ods. 1 prvého pododseku nariadenia (ES) č. 1967/2006, pokiaľ je splnených niekoľko podmienok uvedených v článku 4 ods. 5

                     (3)

                     V článku 13 ods. 1 nariadenia (ES) č. 1967/2006 sa zakazuje používanie vlečeného výstroja do 3 metrov od pobrežia alebo po hĺbnicu 50 m, ak sa táto hĺbka dosiahne v kratšej vzdialenosti od pobrežia.

                     (4)

                     Komisia môže na žiadosť členského štátu povoliť výnimku z článku 13 ods. 1 nariadenia (ES) č. 1967/2006, pokiaľ je splnených niekoľko podmienok uvedených v článku 13 ods. 1 druhom pododseku a článku 13 ods. 5 a 9.

                     (5)

                     Dňa 26. januára 2016 Chorvátsko požiadalo Komisiu o výnimku z článku 13 ods. 1 prvého pododseku uvedeného nariadenia, na základe ktorej by v pobrežných vodách Chorvátska bolo možné používať tradičné pobrežné záťahové siete „šabakun“ s veľkými okami na lov serioly veľkej (Seriola dumerili), tradičné pobrežné záťahové siete „oližnica“ na lov ateriny Boyerovej (Atherina boyeri) a tradičné pobrežné záťahové siete „girarica“ a „migavica“ na lov spikáry štíhlej (Spicara smaris).

                     (6)

                     V tej istej žiadosti Chorvátsko požiadalo o výnimku z článku 4 ods. 1 prvého pododseku nariadenia (ES) č. 1967/2006, na základe ktorej by bolo možné používať tradičné pobrežné záťahové siete a „girarica“ a „migavica“ na lov spikáry štíhlej (Spicara smaris).

                     (7)

                     Uvedená žiadosť sa vzťahuje na rybolovné činnosti, na ktoré už Chorvátsko udelilo oprávnenie, a na plavidlá, ktoré sa podľa záznamov venujú danému druhu rybolovu viac ako päť rokov a svoju činnosť vykonávajú na základe riadiaceho plánu, ktorý Chorvátsko 30. marca 2018 zaviedlo ministerskou vyhláškou (2) v súlade s článkom 19 ods. 2 nariadenia (ES) č. 1967/2006 („chorvátsky riadiaci plán“).

                     (8)

                     Výnimku, o ktorú žiada Chorvátsko, ako aj súvisiaci riadiaci plán posúdil v apríli a októbri 2016 Vedecký, technický a hospodársky výbor pre rybárstvo (STECF). Výbor STECF zdôraznil potrebu objasniť používaný výstroj, vedľajšie úlovky a monitorovanie a vedecké údaje. Chorvátsko Komisii poskytlo primerané objasnenia a zodpovedajúcim spôsobom prehodnotilo svoj riadiaci plán, pričom zaviedlo dodatočné opatrenia týkajúce sa kontrol, riadenia flotily, zberu údajov a monitorovania.

                     (9)

                     Výnimka, o ktorú žiada Chorvátsko, spĺňa podmienky uvedené v článku 4 ods. 5 a článku 13 ods. 5 a 9 nariadenia (ES) č. 1967/2006.

                     (10)

                     Ide najmä o špecifické geografické obmedzenia, ktoré sú dané jednak jedinečnou morfologickou štruktúrou Chorvátska, ktoré má dlhé pobrežie vrátane početných ostrovov, a jednak priestorovou distribúciou cieľových druhov, ktoré sa vyskytujú výhradne v určitých lokalitách a zónach pobrežných oblastí s hĺbkou menej než 50 m. Rybolovné oblasti sú teda obmedzené.

                     (11)

                     Pokiaľ ide o spikáru štíhlu, uvedená žiadosť sa týka rybolovných činností plavidiel s najväčšou dĺžkou ≤ 12 metrov a výkonom motora ≤ 85 kW vlečenými sieťami na lov pri dne, ktoré sa tradične vykonávajú v oblastiach s porastmi Posidonia oceanica, ako je uvedené v článku 4 ods. 5 prvom pododseku nariadenia (ES) č. 1967/2006. Okrem toho sa rybolovné činnosti zacielené na spikáru štíhlu vplyv približne na 5 % oblastí s porastmi Posidonia oceanica v rámci oblasti, na ktorú sa vzťahuje riadiaci plán, a na menej ako 5 % morského dna pobrežných vôd Chorvátska, čo je v súlade s požiadavkami v článku 4 ods. 5 prvom pododseku bodoch ii) a iii) nariadenia (ES) č. 1967/2006.

                     (12)

                     Rybolov nemožno vykonávať iným výstrojom, keďže iba pobrežné záťahové siete majú technické charakteristiky potrebné na vykonávanie tohto typu rybolovu.

                     (13)

                     Okrem toho nemá tento rybolov výrazný vplyv na morské prostredie, keďže pobrežné záťahové siete sú veľmi selektívnym výstrojom, nedotýkajú sa morského dna a nemožno ich používať nad dnom zarasteným morskou trávou druhu Posidonia oceanica.

                     (14)

                     Žiadosť sa týka 87 plavidiel. Výnimka, o ktorú žiada Chorvátsko, sa teda vo vzťahu k rozlohe oblasti, v ktorej pôsobí flotila plavidiel používajúca na lov tieto typy, týka len obmedzeného počtu plavidiel, ktoré predstavujú menej než 1 % chorvátskej rybárskej flotily a zodpovedajú 2 % hrubej priestornosti.

                     (15)

                     Predmetné plavidlá sú uvedené v zozname, ktorý bol v súlade s článkom 13 ods. 9 nariadenia (ES) č. 1967/2006 oznámený Komisii.

                     (16)

                     V chorvátskom riadiacom pláne sú vymedzené všetky relevantné druhy rybolovu a je zaručené, že v nedôjde k ďalšiemu zvýšeniu rybolovného úsilia v súlade s článkom 13 ods. 9 nariadenia (ES) č. 1967/2006, keďže oprávnenia na rybolov budú vydané iba určeným 87 plavidlám, ktoré už Chorvátsko oprávnilo na rybolov. V tejto súvislosti sa konštatuje, že v súlade s chorvátskym riadiacim plánom a ministerskou vyhláškou sa v rybolovnej zóne označenej ako „A“ nevyčleňujú žiadne rybolovné oblasti na lov pobrežnými záťahovými sieťami „migavica“, „girarica“ a „šabakun“ a pobrežná záťahová sieť „oližnica“ je povolená len v rybolovných podoblastiach označených ako „E4“ a „F2“. Používanie pobrežných záťahových sietí je navyše zakázané v oblastiach určených ako národné parky a osobitné biotopy.

                     (17)

                     Predmetné rybolovné činnosti spĺňajú požiadavky článku 4 nariadenia (ES) č. 1967/2006. Pobrežné záťahové siete sa používajú vo vodnom stĺpci a nedotýkajú sa morského dna.

                     (18)

                     Požiadavky článku 8 ods. 1 písm. h) nariadenia (ES) č. 1967/2006 sa neuplatňujú, pretože sa týkajú plavidiel na lov vlečnou sieťou.

                     (19)

                     Pokiaľ ide o požiadavku súladu s článkom 9 ods. 3 nariadenia (ES) č. 1967/2006, v ktorom sa stanovuje minimálna veľkosť ôk siete, pokiaľ ide o tradičné pobrežné záťahové siete „oližnica“ používané na lov ateriny Boyerovej (Atherina boyeri), Komisia konštatuje, že v súlade s článkom 9 ods. 7 uvedeného nariadenia Chorvátsko vo svojom riadiacom pláne povolilo výnimku z článku 9 ods. 3 daného nariadenia, pretože predmetné druhy rybolovu sú vysoko selektívne, majú zanedbateľný účinok na morské prostredie a nevzťahujú sa na ne ustanovenia článku 4 ods. 5

                     (20)

                     Komisia konštatuje, že Chorvátsko vo svojom riadiacom pláne nepovolilo výnimku z požiadaviek článku 9 ods. 3 nariadenia (ES) č. 1967/2006, pokiaľ ide o používanie tradičných pobrežných záťahových sietí „šabakun“ s veľkými okami na lov serioly veľkej (Seriola dumerili) a tradičných pobrežných záťahových sietí „girarica“ a „migavica“ na lov spikáry štíhlej (Spicara smaris).

                     (21)

                     Predmetné rybolovné činnosti sa vykonávajú vo veľmi malej vzdialenosti od pobrežia, a teda nenarúšajú rybolovné činnosti iných plavidiel.

                     (22)

                     Riadiaci plán zabezpečuje iba minimálne úlovky druhov uvedených v prílohe III k nariadeniu (ES) č. 1967/2006, pretože cieľovými druhmi sú seriola veľká (Seriola dumerili), aterina Boyerova (Atherina boyeri) a spikára štíhla (Spicara smaris), ktoré sa v prílohe III k nariadeniu (ES) č. 1967/2006 neuvádzajú, a rybolovné činnosti sú vysoko selektívne.

                     (23)

                     Rybolovné činnosti sú vysoko selektívne a nie sú zacielené na hlavonožce.

                     (24)

                     Riadiaci plán obsahuje opatrenia na monitorovanie rybolovných činností v zmysle článku 4 ods. 5 piatom pododseku a v článku 13 ods. 9 treťom pododseku nariadenia (ES) č. 1967/2006, a teda spĺňa podmienky stanovené v článku 14 nariadenia Rady (ES) č. 1224/2009 (3).

                     (25)

                     Požadované výnimky by sa preto mali udeliť.

                     (26)

                     Chorvátsko by malo pravidelne a v súlade s plánom monitorovania stanoveným v jeho riadiacom pláne predkladať Komisii správy.

                     (27)

                     Obmedzením trvania výnimky sa zabezpečí pohotové prijatie nápravných riadiacich opatrení v prípade, že sa na základe správy predloženej Komisii ukáže zlý stav ochrany lovených populácií, a zároveň sa ním vytvorí možnosť na zlepšenie vedeckého základu, vďaka ktorému sa môže skvalitniť riadiaci plán.

                     (28)

                     Opatrenia stanovené v tomto nariadení sú v súlade so stanoviskom Výboru pre rybolov a akvakultúru,

               PRIJALA TOTO NARIADENIE:

            Článok 1
            Výnimka

               1.   Článok 4 ods. 1 nariadenia (ES) č. 1967/2006 sa v pobrežných vodách Chorvátska neuplatňuje na lov spikáry štíhlej (Spicara smaris) pobrežnými záťahovými sieťami „girarica“ a „migavica“.

               2.   Článok 13 ods. 1 prvý pododsek nariadenia (ES) č. 1967/2006 sa v pobrežných vodách Chorvátska neuplatňuje na tieto druhy rybolovu:

                           a)

                           serioly veľkej (Seriola dumerili) pobrežnými záťahovými sieťami „šabakun“ s veľkými okami;

                           b)

                           lov ateriny Boyerovej (Atherina boyeri) pobrežnými záťahovými sieťami „oližnica“ a

                           c)

                           lov spikáry štíhlej (Spicara smaris) pobrežnými záťahovými sieťami „girarica“ a „migavica“.

               3.   Pobrežné záťahové siete uvedené v odsekoch 1 a 2 môžu používať plavidlá, ktoré:

                           a)

                           majú registračné číslo uvedené v chorvátskom riadiacom pláne, ktorý Chorvátsko prijalo na základe článku 19 nariadenia (ES) č. 1967/2006;

                           b)

                           sa podľa záznamov venujú danému druhu rybolovu viac ako päť rokov a neplánujú zvýšiť svoje rybolovné úsilie a

                           c)

                           majú oprávnenie na rybolov a vykonávajú svoju činnosť podľa chorvátskeho riadiaceho plánu.

            Článok 2
            Plán monitorovania a podávanie správ
            Chorvátsko do troch rokov od nadobudnutia účinnosti tohto nariadenia predloží Komisii správu vypracovanú na základe plánu monitorovania stanoveného v chorvátskom riadiacom pláne.

            Článok 3
            Nadobudnutie účinnosti
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 26. októbra 2018 do 26. októbra 2021.

            Toto nariadenie je záväzné v celom rozsahu a priamo uplatniteľné vo všetkých členských štátoch v súlade so zmluvami.
            V Bruseli 22. októbra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 36, 8.2.2007, s. 6.

            (2)  Pravilnik o obavljanju gospodarskog ribolova na moru obalnim mrežama potegačama, Narodne Novine, Ú. v. 30/2018 v znení zmien predpisu Pravilnik o izmjeni Pravilnika o obavljanju gospodarskog ribolova na moru obalnim mrežama potegačama, Ú. v. 49/2018.

            (3)  Nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (Ú. v. EÚ L 343, 22.12.2009, s. 1).


title: Vykonávacie nariadenie Rady (EÚ) 2018/1654 zo 6. novembra 2018, ktorým sa vykonáva nariadenie (EÚ) 2017/1509 o reštriktívnych opatreniach voči Kórejskej ľudovodemokratickej republike

text:
                  7.11.2018

                  SK

                  Úradný vestník Európskej únie

                  L 276/3

         VYKONÁVACIE NARIADENIE RADY (EÚ) 2018/1654
         zo 6. novembra 2018,
         ktorým sa vykonáva nariadenie (EÚ) 2017/1509 o reštriktívnych opatreniach voči Kórejskej ľudovodemokratickej republike
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2017/1509 z 30. augusta 2017 o reštriktívnych opatreniach voči Kórejskej ľudovodemokratickej republike a o zrušení nariadenia (ES) č. 329/2007 (1), a najmä na jeho článok 47 ods. 5,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 30. augusta 2017 prijala nariadenie (EÚ) 2017/1509.

                     (2)

                     Výbor Bezpečnostnej rady Organizácie Spojených národov zriadený rezolúciou Bezpečnostnej rady Organizácie Spojených národov č. 1718 (2006) (ďalej len „výbor BR OSN“) označil 3. októbra 2017 štyri plavidlá, ktorým sa má zakázať vstup do prístavov.

                     (3)

                     Výbor BR OSN označil 28. decembra 2017 ďalšie štyri plavidlá, ktorým sa má zakázať vstup do prístavov.

                     (4)

                     Výbor BR OSN označil 30. marca 2018 15 plavidiel, ktorým sa majú zmraziť aktíva a 25 plavidiel, ktorým sa má zakázať vstup do prístavov. Tieto plavidlá sú uvedené na zozname v prílohe XIV k nariadeniu (EÚ) 2017/1509.

                     (5)

                     Doplňujúce informácie o niektorých z týchto plavidiel uverejnil výbor BR OSN v zozname označených plavidiel.

                     (6)

                     Príloha XIV k nariadeniu (EÚ) 2017/1509 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha XIV k nariadeniu (EÚ) 2017/1509 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. novembra 2018

                  Za Radu

                  predseda

               H. LÖGER

            (1)  Ú. v. EÚ L 224, 31.8.2017, s. 1.

            PRÍLOHA

                        1.

                        V prílohe XIV k nariadeniu (EÚ) 2017/1509 sa záznamy 1 až 15 v časti „A. Plavidlá na zadržanie“ nahrádzajú takto:

                                    „Meno plavidla

                                    Číslo IMO

                                    Označené ako hospodárske zdroje

                                    Dátum označenia zo strany OSN

                                    1.

                                    CHON MYONG 1
                                    Ropný námorný tanker KĽDR CHON MYONG 1 vykonal koncom decembra 2017 prekládku na mori, pričom pravdepodobne išlo o ropu.

                                    8712362

                                    30.3.2018

                                    2.

                                    AN SAN 1
                                    Námorný tanker KĽDR AN SAN 1 vykonal koncom januára 2018 prekládku na mori, pričom pravdepodobne išlo o ropu.

                                    7303803

                                    30.3.2018

                                    3.

                                    YU PHYONG 5
                                    Severokórejské obchodné námorné plavidlo YU PHONG 5 doviezlo 29. novembra 2017 do severokórejského prístavu Nampo rafinované ropné produkty prostredníctvom prekládky na mori, ktorá sa uskutočnila 26. novembra 2017.

                                    8605026

                                    30.3.2018

                                    4.

                                    SAM JONG 1
                                    Severokórejské obchodné námorné plavidlo SAM JONG 1 vykonalo koncom januára 2018 prekládku ropy na mori.

                                    8405311

                                    30.3.2018

                                    5.

                                    SAM JONG 2
                                    Severokórejské obchodné námorné plavidlo SAM JONG 2 vykonalo koncom januára 2018 prekládku ropy na mori.

                                    7408873

                                    30.3.2018

                                    6.

                                    SAM MA 2
                                    Severokórejský ropný námorný tanker SAM MA 2 doviezol v októbri, začiatkom novembra a v polovici novembra 2017 rafinované ropné produkty prostredníctvom viacerých prekládok na mori.

                                    8106496

                                    30.3.2018

                                    7.

                                    YU JONG 2
                                    Severokórejský ropný námorný tanker YU JONG 2 vykonal v novembri 2017 prekládky ropy na mori. Námorné plavidlo YU JONG 2 vykonalo prekládku na mori s námorným plavidlom MIN NING DE YOU 078, v ktorej išlo pravdepodobne o ropu, aj 16. februára 2018.

                                    8604917

                                    30.3.2018

                                    8.

                                    PAEK MA
                                    Severokórejské námorné plavidlo PAEK MA vykonalo v polovici januára 2018 prekládku ropy na mori.

                                    9066978

                                    30.3.2018

                                    9.

                                    JI SONG 6
                                    Severokórejský námorný tanker JI SONG 6 vykonal koncom januára 2018 prekládky ropy na mori.

                                    8898740

                                    30.3.2018

                                    10.

                                    CHON MA SAN
                                    Severokórejský námorný tanker CHON MA SAN vykonal v polovici novembra 2017 prekládky ropy na mori.

                                    8660313

                                    30.3.2018

                                    11.

                                    NAM SAN 8
                                    Severokórejský ropný námorný tanker NAM SAN 8 pravdepodobne vykonal prekládky ropy na mori.

                                    8122347

                                    30.3.2018

                                    12.

                                    YU SON
                                    Severokórejský námorný tanker YU SON pravdepodobne vykonal prekládky ropy na mori.

                                    8691702

                                    30.3.2018

                                    13.

                                    WOORY STAR
                                    Severokórejské nákladné námorné plavidlo WOORY STAR sa pravdepodobne podieľalo na nedovolenom prevoze zakázaného tovaru KĽDR.

                                    8408595

                                    30.3.2018

                                    14.

                                    JI SONG 8
                                    Severokórejské nákladné námorné plavidlo JI SONG 8, ktoré je vo vlastníctve spoločnosti Phyongchon Shipping & Marine, sa pravdepodobne podieľalo na nedovolenom prevoze zakázaného tovaru KĽDR.

                                    8503228

                                    Phyongchon Shipping & Marine

                                    30.3.2018

                                    15.

                                    HAP JANG GANG 6
                                    Doplňujúce informácie: Severokórejské nákladné námorné plavidlo HAP JANG GANG 6, ktoré je vo vlastníctve spoločnosti Hapjanggang Shipping Corp, sa pravdepodobne podieľalo na nedovolenom prevoze zakázaného tovaru KĽDR.

                                    9066540

                                    Hapjanggang Shipping Corp

                                    30.3.2018“

                        2.

                        V prílohe XIV k nariadeniu (EÚ) 2017/1509 sa záznamy 1 až 33 v časti „B. Plavidlá, ktorým sa zakazuje vplávanie do prístavov“ nahrádzajú takto:

                                    „Meno plavidla

                                    Číslo IMO

                                    Dátum označenia zo strany OSN

                                    1.

                                    PETREL 8
                                    Doplňujúce informácie: nie sú k dispozícii

                                    9562233
                                    (MMSI: 620233000)

                                    3.10.2017

                                    2.

                                    HAO FAN 6
                                    Doplňujúce informácie: nie sú k dispozícii

                                    8628597
                                    (MMSI: 341985000)

                                    3.10.2017

                                    3.

                                    TONG SAN 2
                                    Doplňujúce informácie: nie sú k dispozícii

                                    8937675
                                    (MMSI: 445539000)

                                    3.10.2017

                                    4.

                                    JIE SHUN
                                    Doplňujúce informácie: nie sú k dispozícii

                                    8518780
                                    (MMSI: 514569000)

                                    3.10.2017

                                    5.

                                    BILLIONS NO. 18
                                    Doplňujúce informácie: nie sú k dispozícii

                                    9191773

                                    28.12.2017

                                    6.

                                    UL JI BONG 6
                                    Doplňujúce informácie: nie sú k dispozícii

                                    9114555

                                    28.12.2017

                                    7.

                                    RUNG RA 2
                                    Doplňujúce informácie: nie sú k dispozícii

                                    9020534

                                    28.12.2017

                                    8.

                                    RYE SONG GANG 1
                                    Doplňujúce informácie: nie sú k dispozícii

                                    7389704

                                    28.12.2017

                                    9.

                                    CHON MYONG 1
                                    Doplňujúce informácie: Severokórejský ropný námorný tanker CHON MYONG 1 vykonal koncom decembra 2017 prekládku na mori, pričom pravdepodobne išlo o ropu.

                                    8712362

                                    30.3.2018

                                    10.

                                    AN SAN 1
                                    Doplňujúce informácie: Severokórejský námorný tanker AN SAN 1 vykonal koncom januára 2018 prekládku na mori, pričom pravdepodobne išlo o ropu.

                                    7303803

                                    30.3.2018

                                    11.

                                    YU PHYONG 5
                                    Doplňujúce informácie: Severokórejské obchodné námorné plavidlo YU PHONG 5 doviezlo 29. novembra 2017 do severokórejského prístavu Nampo rafinované ropné produkty prostredníctvom prekládky na mori, ktorá sa uskutočnila 26. novembra 2017.

                                    8605026

                                    30.3.2018

                                    12.

                                    SAM JONG 1
                                    Doplňujúce informácie: Severokórejské obchodné námorné plavidlo SAM JONG 1 vykonalo koncom januára 2018 prekládku ropy na mori.

                                    8405311

                                    30.3.2018

                                    13.

                                    SAM JONG 2
                                    Doplňujúce informácie: Severokórejské obchodné námorné plavidlo SAM JONG 2 vykonalo koncom januára 2018 prekládku ropy na mori.

                                    7408873

                                    30.3.2018

                                    14.

                                    SAM MA 2
                                    Doplňujúce informácie: Severokórejský ropný námorný tanker SAM MA 2 doviezol v októbri, začiatkom novembra a v polovici novembra 2017 rafinované ropné produkty prostredníctvom viacerých prekládok na mori.

                                    8106496

                                    30.3.2018

                                    15.

                                    YU JONG 2
                                    Doplňujúce informácie: Severokórejský ropný námorný tanker YU JONG 2 vykonal v novembri 2017 prekládky ropy na mori. Námorné plavidlo YU JONG 2 vykonalo prekládku na mori s námorným plavidlom MIN NING DE YOU 078, v ktorej išlo pravdepodobne o ropu, aj 16. februára 2018.

                                    8604917

                                    30.3.2018

                                    16.

                                    PAEK MA
                                    Doplňujúce informácie: Severokórejský námorný tanker PAEK MA vykonal v polovici januára 2018 prekládku ropy na mori.

                                    9066978

                                    30.3.2018

                                    17.

                                    JI SONG 6
                                    Doplňujúce informácie: Severokórejský námorný tanker JI SONG 6 vykonal koncom januára 2018 prekládky ropy na mori.

                                    8898740

                                    30.3.2018

                                    18.

                                    CHON MA SAN
                                    Doplňujúce informácie: Severokórejský námorný tanker CHON MA SAN vykonal v polovici novembra 2017 prekládky ropy na mori.

                                    8660313

                                    30.3.2018

                                    19.

                                    NAM SAN 8
                                    Doplňujúce informácie: Severokórejský ropný námorný tanker NAM SAN 8 pravdepodobne vykonal prekládky ropy na mori.

                                    8122347

                                    30.3.2018

                                    20.

                                    YU SON
                                    Doplňujúce informácie: Severokórejský námorný tanker YU SON pravdepodobne vykonal prekládky ropy na mori.

                                    8691702

                                    30.3.2018

                                    21.

                                    WOORY STAR
                                    Doplňujúce informácie: Severokórejské nákladné námorné plavidlo WOORY STAR sa pravdepodobne podieľalo na nedovolenom prevoze zakázaného tovaru KĽDR.

                                    8408595

                                    30.3.2018

                                    22.

                                    ASIA BRIDGE 1
                                    Doplňujúce informácie: Námorné plavidlo ASIA BRIDGE 1 naložilo 22. októbra 2017 v severokórejskom prístave Nampo uhlie KĽDR a previezlo ho do prístavu Cam Pha vo Vietname.

                                    8916580

                                    30.3.2018

                                    23.

                                    XIN GUANG HAI
                                    Doplňujúce informácie: Obchodné námorné plavidlo XIN GUANG HAI naložilo 27. októbra 2017 v severokórejskom prístave Taean uhlie KĽDR a 18. decembra 2017 ho previezlo do prístavu Klang v Malajzii.

                                    9004700

                                    30.3.2018

                                    24.

                                    HUA FU
                                    Doplňujúce informácie: Námorné plavidlo HUA FU naložilo 24. septembra 2017 v severokórejskom prístave Najin uhlie KĽDR.

                                    9020003

                                    30.3.2018

                                    25.

                                    YUK TUNG
                                    Doplňujúce informácie: Námorné plavidlo YUK TUNG vykonalo v januári 2018 prekládku na mori s námorným plavidlom RYE SONG GANG, pričom pravdepodobne išlo o ropu.

                                    9030591

                                    30.3.2018

                                    26.

                                    KOTI
                                    Doplňujúce informácie: Námorné plavidlo KOTI vykonalo 9. decembra 2017 prekládku na mori s námorným plavidlom KUM UN SAN 3, pričom pravdepodobne išlo o ropu.

                                    9417115

                                    30.3.2018

                                    27.

                                    DONG FENG 6
                                    Doplňujúce informácie: Námorné plavidlo DONG FENG 6 naložilo 11. júla 2017 v severokórejskom prístave Hamhung uhlie KĽDR na vývoz v rozpore so sankciami OSN.

                                    9008201

                                    30.3.2018

                                    28.

                                    HAO FAN 2
                                    Doplňujúce informácie: Námorné plavidlo HAO FAN 2 naložilo 3. júna 2017 v severokórejskom prístave Nampo uhlie KĽDR na vývoz v rozpore so sankciami OSN.

                                    8747604

                                    30.3.2018

                                    29.

                                    HAO FAN 6
                                    Doplňujúce informácie: Námorné plavidlo HAO FAN 6 naložilo 27. augusta 2017 v severokórejskom prístave Nampo uhlie KĽDR.

                                    8628597

                                    30.3.2018

                                    30.

                                    JIN HYE
                                    Doplňujúce informácie: Námorné plavidlo JIN HYE vykonalo 16. decembra 2017 prekládku na mori s námorným plavidlom CHON MA SAN.

                                    8518572

                                    30.3.2018

                                    31.

                                    FAN KE
                                    Doplňujúce informácie: Námorné plavidlo FAN KE naložilo septembri/októbri 2017 v severokórejskom prístave Nampo uhlie KĽDR.

                                    8914934

                                    30.3.2018

                                    32.

                                    WAN HENG 11
                                    Doplňujúce informácie: Námorné plavidlo WAN HENG 11 vykonalo 13. februára 2018 prekládku na mori s námorným plavidlom RYE SONG GANG 1, pričom pravdepodobne išlo o ropu.
                                    Námorné plavidlo WAN HENG 11, ktoré sa pôvodne plavilo pod vlajkou Belize, sa v súčasnosti plaví pod vlajkou KĽDR pod menom KUMJINGANG3 alebo Kum Jin Gang 3.

                                    8791667

                                    30.3.2018

                                    33.

                                    MIN NING DE YOU 078
                                    Doplňujúce informácie: Námorné plavidlo MIN NING DE YOU vykonalo 16. februára 2018 prekládku na mori s námorným plavidlom YU JONG 2, pričom pravdepodobne išlo o ropu.

                                    Neexistuje

                                    30.3.2018“


title: Vykonávacie nariadenie Komisie (EÚ) 2018/1848 z 26. novembra 2018 o úhrade rozpočtových prostriedkov prenesených z rozpočtového roka 2018 v súlade s článkom 26 ods. 5 nariadenia Európskeho parlamentu a Rady (EÚ) č. 1306/2013

text:
                  27.11.2018

                  SK

                  Úradný vestník Európskej únie

                  L 300/4

         VYKONÁVACIE NARIADENIE KOMISIE (EÚ) 2018/1848
         z 26. novembra 2018
         o úhrade rozpočtových prostriedkov prenesených z rozpočtového roka 2018 v súlade s článkom 26 ods. 5 nariadenia Európskeho parlamentu a Rady (EÚ) č. 1306/2013
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 26 ods. 6,
         po porade s Výborom pre poľnohospodárske fondy,
         keďže:

                     (1)

                     V súlade s článkom 12 ods. 2 pododsekom 1 písm. d) nariadenia Európskeho parlamentu a Rady (EÚ, Euratom) 2018/1046 (2) sa neviazané rozpočtové prostriedky na akcie financované z Európskeho poľnohospodárskeho záručného fondu („EPZF“), ktoré sú uvedené v článku 4 ods. 1 nariadenia (EÚ) č. 1306/2013, môžu preniesť do nasledujúceho rozpočtového roka. Takýto prenos sa obmedzuje na 2 % pôvodných rozpočtových prostriedkov schválených Európskym parlamentom a Radou a na sumu úpravy priamych platieb, ako sa uvádza v článku 8 nariadenia Európskeho parlamentu a Rady (EÚ) č. 1307/2013 (3), ktorá sa uplatňovala počas predchádzajúceho rozpočtového roka.

                     (2)

                     V súlade s článkom 26 ods. 5 nariadenia (EÚ) č. 1306/2013 odchylne od článku 12 ods. 2 tretieho pododseku nariadenia (EÚ, Euratom) 2018/1046 musia členské štáty uhradiť prenesené rozpočtové prostriedky, ktoré sa uvádzajú v článku 12 ods. 2 prvom pododseku písm. d) nariadenia (EÚ, Euratom) 2018/1046, konečným prijímateľom, na ktorých sa v rozpočtovom roku, do ktorého sa rozpočtové prostriedky prenášajú, vzťahuje úroveň úpravy. Táto úhrada sa vzťahuje len na konečných prijímateľov v tých členských štátoch, kde sa v predchádzajúcom rozpočtovom roku uplatňovala finančná disciplína (4).

                     (3)

                     Pri stanovovaní sumy prenesených rozpočtových prostriedkov, ktorá sa má uhradiť, sa má v súlade s článkom 26 ods. 7 nariadenia (EÚ) č. 1306/2013 zohľadniť rezerva na krízu v poľnohospodárskom sektore uvedená v článku 25 daného nariadenia, ktorá sa neposkytla na krízové opatrenia do konca rozpočtového roka.

                     (4)

                     V súlade s článkom 1 ods. 1 vykonávacieho nariadenia Komisie (EÚ) 2017/1236 (5) sa na priame platby vzťahujúce sa na kalendárny rok 2017 uplatňuje finančná disciplína, aby sa vytvorila rezerva na krízu. V rozpočtovom roku 2018 sa rezerva na krízu nepoužila.

                     (5)

                     S cieľom zabezpečiť, aby úhrada nevyužitých rozpočtových prostriedkov konečným prijímateľom v dôsledku uplatňovania finančnej disciplíny ostala primeraná sume úpravy finančnej disciplíny je vhodné, aby Komisia určila sumy dostupné členským štátom na úhradu. V prípade Rumunska sa však požaduje spresnenie sumy, pokiaľ ide o prahovú hodnotu vo výške 2 000 EUR, ktorá sa podľa článku 8 ods. 1 nariadenia (EÚ) č. 1307/2013 vzťahuje na finančnú disciplínu. Preto by sa v záujme riadneho finančného hospodárenia nemala v tejto fáze Rumunsku sprístupniť žiadna suma na úhradu.

                     (6)

                     S cieľom zabrániť tomu, aby boli členské štáty nútené urobiť dodatočnú platbu na uvedenú úhradu, sa toto nariadenie musí uplatňovať od 1. decembra 2018. V dôsledku toho sú sumy stanovené v tomto nariadení konečné a uplatňujú sa bez toho, aby bolo dotknuté uplatňovanie znížení v súlade s článkom 41 nariadenia (EÚ) č. 1306/2013, a bez toho, aby boli dotknuté akékoľvek iné opravy, ktoré sa berú do úvahy v rozhodnutí o mesačných platbách týkajúcich sa výdavkov uskutočnených platobnými agentúrami členských štátov za október 2018 v súlade s článkom 18 ods. 3 nariadenia (EÚ) č. 1306/2013, ako aj všetky zrážky a dodatočné platby, ktoré sa majú vykonať v súlade s článkom 18 ods. 4 uvedeného nariadenia, alebo akékoľvek rozhodnutia, ktoré sa prijmú v rámci postupu schválenia účtovných závierok.

                     (7)

                     V súlade s úvodnou vetou článku 12 ods. 2 nariadenia (EÚ, Euratom) 2018/1046 sa neviazané rozpočtové prostriedky môžu preniesť iba do nasledujúceho rozpočtového roka. Je preto vhodné, aby Komisia určila dátumy oprávnenosti výdavkov členských štátov na úhradu v súlade s článkom 26 ods. 5 nariadenia (EÚ) č. 1306/2013, a to so zreteľom na poľnohospodársky rozpočtový rok, ako sa vymedzuje v článku 39 uvedeného nariadenia.

                     (8)

                     S cieľom zohľadniť krátke časové obdobie medzi oznámením čerpania rozpočtových prostriedkov z EPZF na rok 2018 členskými štátmi v rámci zdieľaného hospodárenia v období od 16. októbra 2017 do 15. októbra 2018 a potrebou uplatňovať toto nariadenie od 1. decembra 2018 by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie,

               PRIJALA TOTO NARIADENIE:

            Článok 1
            Sumy rozpočtových prostriedkov, ktoré sa prenesú z rozpočtového roka 2018 v súlade s článkom 12 ods. 2 prvým pododsekom písm. d) a tretím pododsekom nariadenia (EÚ, Euratom) 2018/1046 a ktoré sú podľa článku 26 ods. 5 nariadenia (EÚ) č. 1306/2013 k dispozícii členským štátom na úhradu konečným prijímateľom, na ktorých sa v rozpočtovom roku 2019 vzťahuje úroveň úpravy, sa stanovujú v prílohe k tomuto nariadeniu.
            Sumy, ktoré sa prenesú, sú predmetom rozhodnutia Komisie o prenose podľa článku 12 ods. 3 nariadenia (EÚ, Euratom) č. 2018/1046.

            Článok 2
            Výdavky členských štátov v súvislosti s úhradou prenesených rozpočtových prostriedkov budú oprávnené na financovanie zo zdrojov Únie, len v prípadoch, keď sa príslušné sumy vyplatia prijímateľom do 16. októbra 2019.

            Článok 3
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
            Uplatňuje sa od 1. decembra 2018.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. novembra 2018

                  Za Komisiu

                  v mene predsedu

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 549.

            (2)  Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).

            (3)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).

            (4)  Finančná disciplína sa v súlade s článkom 8 ods. 2 nariadenia (EÚ) č. 1307/2013 neuplatňuje v rozpočtovom roku 2018 v Chorvátsku.

            (5)  Vykonávacie nariadenie Komisie (EÚ) 2017/1236 zo 7. júla 2017, ktorým sa určuje miera úpravy priamych platieb podľa nariadenia Európskeho parlamentu a Rady (EÚ) č. 1306/2013, pokiaľ ide o kalendárny rok 2017 (Ú. v. EÚ L 177, 8.7.2017, s. 34).

            PRÍLOHA

               Sumy, ktoré sú k dispozícii na úhradu prenesených rozpočtových prostriedkov

                        (sumy v EUR)

                        Belgicko

                        6 161 684

                        Bulharsko

                        9 587 009

                        Česká republika

                        10 987 702

                        Dánsko

                        10 546 883

                        Nemecko

                        59 193 541

                        Estónsko

                        1 447 227

                        Írsko

                        13 388 758

                        Grécko

                        17 000 938

                        Španielsko

                        56 644 658

                        Francúzsko

                        89 984 293

                        Taliansko

                        37 174 980

                        Cyprus

                        361 986

                        Lotyšsko

                        2 320 276

                        Litva

                        4 395 876

                        Luxembursko

                        414 189

                        Maďarsko

                        15 304 215

                        Malta

                        35 723

                        Holandsko

                        8 806 769

                        Rakúsko

                        7 072 660

                        Poľsko

                        25 830 473

                        Portugalsko

                        6 760 101

                        Slovinsko

                        930 229

                        Slovensko

                        5 782 443

                        Fínsko

                        5 996 258

                        Švédsko

                        8 136 646

                        Spojené kráľovstvo

                        39 617 734


title: Vykonávacie nariadenie Komisie (EÚ) 2018/154 z 30. januára 2018, ktorým sa vyhlasuje verejná súťaž na nákup sušeného odstredeného mlieka počas obdobia verejnej intervencie od 1. marca do 30. septembra 2018

text:
               1.2.2018

               SK

               Úradný vestník Európskej únie

               L 29/6

         VYKONÁVACIE NARIADENIE KOMISIE (EÚ) 2018/154
   z 30. januára 2018,
   ktorým sa vyhlasuje verejná súťaž na nákup sušeného odstredeného mlieka počas obdobia verejnej intervencie od 1. marca do 30. septembra 2018
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na nariadenie Rady (EÚ) č. 1370/2013 zo 16. decembra 2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (2), a najmä na jeho článok 3 ods. 6,
   so zreteľom na vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (3), a najmä na jeho článok 12 ods. 1,
   keďže:

               (1)

               Podľa článku 12 nariadenia (EÚ) č. 1308/2013 je verejná intervencia pre sušené odstredené mlieko k dispozícii od 1. marca do 30. septembra.

               (2)

               V nariadení (EÚ) č. 1370/2013 sa stanovuje, že kvantitatívne obmedzenie nákupu sušeného odstredeného mlieka za pevnú cenu sa na rok 2018 stanovuje na úrovni nula ton.

               (3)

               V súlade s článkom 3 ods. 2 nariadenia (EÚ) č. 1370/2013 sa má preto vyhlásiť verejná súťaž na nákup sušeného odstredeného mlieka od začiatku obdobia verejnej intervencie v roku 2018.

               (4)

               V hlave II kapitole II oddiele 3 vykonávacieho nariadenia (EÚ) 2016/1240 sa stanovujú pravidlá nákupu prostredníctvom verejnej súťaže.

               (5)

               V súlade s článkom 9 ods. 1 písm. b) vykonávacieho nariadenia (EÚ) 2016/1240 by sa mala stanoviť lehota, v rámci ktorej musia členské štáty Komisii oznámiť všetky prípustné súťažné ponuky.

               (6)

               V záujme účinného spravovania by členské štáty mali na oznamovanie uvedených ponúk Komisii používať informačné systémy v súlade s delegovaným nariadením Komisie (EÚ) 2017/1183 (4) a vykonávacím nariadením Komisie (EÚ) 2017/1185 (5),

         PRIJALA TOTO NARIADENIE:
   Článok 1
   Vyhlásenie verejnej súťaže
   Týmto sa na obdobie od 1. marca do 30. septembra 2018 vyhlasuje verejná súťaž na nákup sušeného odstredeného mlieka do intervencie, a to za podmienok stanovených hlave II kapitole II oddiele 3 vykonávacieho nariadenia (EÚ) 2016/1240 a v tomto nariadení.
   Článok 2
   Predkladanie súťažných ponúk
   1.   Lehoty, počas ktorých sa môžu predkladať súťažné ponuky, sa končia tretí utorok v danom mesiaci o 11.00 hod. (bruselského času). Konečný termín na predkladanie súťažných ponúk v auguste však je štvrtý utorok v mesiaci o 11.00 hod. (bruselského času).
   Ak je utorok štátnym sviatkom, lehota uplynie o 11.00 hod. bruselského času predchádzajúceho pracovného dňa.
   2.   Ponuky sa predkladajú platobným agentúram, ktoré sú schválené členskými štátmi (6).
   Článok 3
   Oznamovanie Komisii
   Oznamovanie podľa článku 9 ods. 1 písm. b) vykonávacieho nariadenia (EÚ) 2016/1240 sa musí uskutočniť do 16.00 hod. (bruselského času) v konečných termínoch na predkladanie súťažných ponúk v zmysle článku 2 tohto nariadenia, a to v súlade s delegovaným nariadením (EÚ) 2017/1183 a vykonávacím nariadením (EÚ) 2017/1185.
   Článok 4
   Nadobudnutie účinnosti
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. januára 2018

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 346, 20.12.2013, s. 12.

      (3)  Ú. v. EÚ L 206, 30.7.2016, s. 71.

      (4)  Delegované nariadenie Komisie (EÚ) 2017/1183 z 20. apríla 2017 o doplnení nariadenia Európskeho parlamentu a Rady (EÚ) č. 1307/2013 a nariadenia Európskeho parlamentu a Rady (EÚ) č. 1308/2013 s ohľadom na poskytovanie informácií a predkladanie dokumentov Komisii (Ú. v. EÚ L 171, 4.7.2017, s. 100).

      (5)  Vykonávacie nariadenie Komisie (EÚ) 2017/1185 z 20. apríla 2017, ktorým sa stanovujú pravidlá uplatňovania nariadení Európskeho parlamentu a Rady (EÚ) č. 1307/2013 a (EÚ) č. 1308/2013, pokiaľ ide o poskytovanie informácií a predkladanie dokumentov Komisii, a ktorým sa menia a zrušujú viaceré nariadenia Komisie (Ú. v. EÚ L 171, 4.7.2017, s. 113).

      (6)  Adresy platobných agentúr sú dostupné na webovej stránke Európskej Komisie http://ec.europa.eu/agriculture/milk/policy-instruments/index_sk.htm.